OpenLLM-France/wikimedia huggingface dataset:
# Völuspá hin skamma

Völuspá hin skamma (en norrè occidental antic, vǫluspá in skamma) o la Völuspá curta és un poema en norrè occidental antic, que ens és pervingut parcialment a través de la integració d'algunes de les seves estrofes en el Hyndluljóð, una de les composicions que integren l'Edda en vers, i a través de la citació d'una sola estrofa a la Gylfaginning de l'Edda en prosa de l'Snorri Sturluson. El nom del poema es coneix precisament perquè l'Snorri l'esmenta expressament a la seva Gylfaginning:
| [...] ok var sá nefndr Ymir, en hrímþursar kalla hann Aurgelmi, ok eru þaðan komnar ættir hrímþursa, svá sem segir í Vǫluspá inni skǫmmu: 7. Eru vǫlur allar frá Viðolfi, vitkar allir frá Vilmeiði, en seiðberendr frá Svarthǫfða, jǫtnar allir frá Ymi komnir. | I aquest ésser es va dir Ymir, però els tursos del gebre li diuen Aurgelmir; i d'ell prové la nissaga dels tursos del gebre, com diu la Völuspá hin skamma: 7. Totes les volves descendeixen d'en Viðólfr, tots els fetillers són descendents d'en Vilmeiðr, i les faedores del seid ho són de l'Svarthǫfði; tots els ètuns descendeixen de l'Ymir. |
Les estrofes que es conserven per haver estat integrades al Hyndluljóð, segons fa avinent en Henry Adams Bellows en la seva traducció del Hyndluljóð, palesen, segons el seu parer, que la Völuspá hin skamma és "una tardana i molt inferior imitació de la gran Völuspá", i que degueren compondre's en algun moment del s. XII. En Henry Adams Bellows suggereix que la integració d'aquestes estrofes al Hyndluljóð s'ha d'atribuir a un error del copista que degué confondre tots dos poemes i per això considera que tenen poc de valor poètic i mitològic.

## Bibliografia

Edicions
* Gustav Neckel: Die Lieder des Codex Regius nebst verwandten Denkmälern. I. Text. 5., umgearbeitete Auflage von Hans Kuhn. Universitätsverlag Carl Winter, Heidelberg 1983 (versió online de lliure accés a TITUS: Thesaurus Indogermanischer Text- und Sprachmaterialien).
* Guðni Jónsson (curador): Gylfaginning de l'Snorri Sturlusson. (edició online de la Gylfaginning. (en norrè occidental antic).
Bibliografia secundària
* Jan de Vries: Altnordische Literaturgeschichte (= Grundriß der germanischen Philologie, Bd. 15/16). Dritte unveränderte Ausgabe in einem Band, Walter de Gruyter, Berlin/New York 1999, ISBN 3-11-016330-6.
* Klaus von See, Beatrice La Farge, Eve Picard, Katja Schulz (Hrsg.): Kommentar zu den Liedern der Edda. Band 3: Götterlieder. Volundarkviða, Alvíssmál, Baldrs draumar, Rígsþula, Hyndlolióð, Grottasongr. Winter, Heidelberg 2000, ISBN 3-8253-1136-8.
* Rudolf Simek, Hermann Pálsson: Lexikon der altnordischen Literatur. Kröner, Stuttgart 1987, ISBN 3-520-4900-13.

## Referències

* ↑ «Gylfaginning». Edda poética. Guðni Jónsson. Arxivat de l'original el 8 de maig de 2007.
* ↑ «Gylfaginning». Edda poética. Trad. per A. G. Brodeur.
* ↑ «Hyndluljoth». Edda poética. Trad. por H. A. Bellows.

## Enllaços externs

* Hyndluljoth. Traducció i comentaris de Henry A. Bellows (en anglés).
* Edda prosaica. Traducció per A. G. Brodeur (en anglés).
* Arxivat 2013-05-11 a Wayback Machine. edició online del text segons l'edició d'en Sophus Bugge.
# Völklingen

Völklingen és una ciutat i un municipi al districte de Saarbrücken, a Saarland, Alemanya. És situat prop de la frontera amb França, en el riu Saar, approx. 10 km a l'oest de Saarbrücken.
La ciutat és coneguda pel seu passat industrial, el Völklinger Hütte (Foneria) essent declarat per la UNESCO com a Patrimoni Mundial.
# Wilcoxita

La wilcoxita és un mineral de la classe dels sulfats que pertany al grup de l'aubertita. Va ser descoberta l'any 1979 a la mina Lone Pine, Wilcox (Nou Mèxic, EUA). Va ser anomenada així per la seva localitat tipus (Wilcox).

## Característiques

La wilcoxita és un sulfat de fórmula química MgAl(SO₄)₂F·17H₂O. Cristal·litza en el sistema triclínic. Els seus cristalls són rabassuts, mostrant {010}, {110}, {100}, {110}, {011}, típicament amb les vores arrodonides, de fins a 1 mm, agregats en crostes gruixades i masses esponjoses, pot formar estalactites.
És un mineral molt soluble; fins i tos és soluble en aigua freda. Presenta seriosos problemes a l'hora d'estudiar-lo, perquè en escalfar-se per la llum dels microscopis es dissol amb la seva pròpia aigua (l'aigua estructural que perd per l'augment de temperatura).
Segons la classificació de Nickel-Strunz, la wilcoxita pertany a «07.DE: Sulfats (selenats, etc.) amb anions addicionals, amb H₂O, amb cations de mida mitjana només; sense classificar» juntament amb els següents minerals: mangazeïta, carbonatocianotriquita, cianotriquita, schwertmannita, tlalocita, utahita, coquandita, osakaïta, stanleyita, mcalpineïta, hidrobasaluminita, volaschioita, zaherita, lautenthalita i camerolaïta.

## Formació i jaciments

La wilcoxita és un mineral post-mineria dipositat a partir de solucions derivades d'una zona d'oxidació d'una bretxa (mina Lone Pine), també es pot formar en menes de cassiterita-turmalina-quars–polsulfurs intensament oxidats (dipòsit Deputatskoye, Rússia). A més de la mina Lone Pine on va ser descoberta, també ha estat descrita a Alemanya, l'Argentina, altres indrets dels EUA, Hongria, Itàlia, Rússia, Sud-àfrica i Suïssa.

## Referències

* 1 2 3 «Wilcoxite» (en anglès). Mindat. [Consulta: 20 juliol 2015].
* 1 2 «Wilcoxite Mineral Data» (en anglès). Webmineral. [Consulta: 20 juliol 2015].
* ↑ «Wilcoxite» (en anglès). Handbook of Mineralogy. Arxivat de l'original el 8 de maig 2019. [Consulta: 5 maig 2018].
* ↑ Williams, S. A. & Cesbron, F. P. (1983): Wilcoxite and lannonite, two new fluosulfates from Catron County, New Mexico. Mineral. Mag. 47, 37-40
# Wilco Kelderman

Wilco Kelderman (Amersfoort, 25 de març de 1991) és un ciclista neerlandès, professional des del 2012. Actualment corre a l'equip Team Jumbo-Visma.
En el seu palmarès destaquen la general al Tour d'Alsàcia, la Volta a Turíngia i el Tour de Noruega, així com el Campionat dels Països Baixos de contrarellotge del 2015.

## Palmarès

* 2008
** 1r a la Lieja-La Gleize
** Vencedor de 2 etapes del Tour de la Regió de Lodz
* 2009
** 1r a la International 3-Etappen-Rundfahrt der Rad-Júnior i vencedor d'una etapa
** Vencedor d'una etapa als Tres dies d'Orobica
* 2010
** 1r al Tour d'Alsàcia i vencedor d'una etapa
* 2011
** Campió dels Països Baixos de contrarellotge sub-23
** 1r al Tour de Noruega
** 1r a la Volta a Turíngia i vencedor de 2 etapes
** Vencedor d'una etapa al Tour de l'Ain
* 2012
** Vencedor de la classificació dels joves a la Volta a Califòrnia
** Vencedor de la classificació dels joves al Critèrium del Dauphiné
* 2013
** Vencedor de la classificació dels joves al Tour de Romandia
** 1r a la Volta a Dinamarca, vencedor d'una etapa i de la classificació per punts i la dels joves
* 2015
** Campió dels Països Baixos de contrarellotge
** Vencedor de la classificació dels joves a la Volta a Catalunya
* 2017
** Campió del món en contrarellotge per equips

### Resultats al Giro d'Itàlia

* 2013. 17è de la classificació general
* 2014. 7è de la classificació general
* 2017. Abandona (9a etapa)
* 2020. 3r de la classificació general
* 2022. 17è de la classificació general

### Resultats a la Volta a Espanya

* 2014. 14è de la classificació general
* 2017. 4t de la classificació general
* 2018. 10è de la classificació general
* 2019. 7è de la classificació general
* 2022. 18è de la classificació general
* 2023. 25è de la classificació general

### Resultats al Tour de França

* 2015. 79è de la classificació general
* 2016. 32è de la classificació general
* 2019. No surt (16a etapa)
* 2021. 5è de la classificació general
* 2023. 18è de la classificació general

## Referències

* ↑ «Team Jumbo–Visma». UCI. [Consulta: 6 gener 2023].

## Enllaços externs

* Fitxa a sitiodeciclismo.net
* Wilco Kelderman a ProCyclingStats
# Volant

«Volant» té aquests significats:
* Volant de direcció, tipus de comandament de direcció dels vehicles
* Volant (videojocs), controlador de videojoc dissenyat per simuladors i videojocs de carreres
* Volant d'inèrcia, element passiu que acumula energia en els motors
* Volant regulador, dispositiu estabilitzador utilitzat en rellotges mecànics
* Volant de reacció, element emprat en un enginy espacial per a fer-lo girar en els tres eixos
* Volant (tèxtil), teixit doblegat d'alguna manera, plegat, arrissat o frunzit, per donar forma i volum
* Volant, posició d'un jugador en futbol, vegeu migcampista
* Volant (document), tipus de document o credencial que ens permet accés a algun servei o lloc d'ús comú en medicina
* Volant (bàdminton), semiesfera lleugera envoltada de plomes que s'utilitza en l'esport del bàdminton
* Full volant, paper amb informació impresa que es lliura en mà als transeünts amb fins propagandístics
* Volant d'encunyació, premsa utilitzada per encunyar moneda
* Llançadora volant, instrument tèxtil, creat durant la revolució industrial
# Vlastimil Kopecký

Vlastimil Kopecký (Vilémov, 14 d'octubre de 1912 - Hlinsko, 30 de juliol de 1967) fou un futbolista txec de les dècades de 1930 i 1940.
Fou 26 cops internacional amb la selecció de Txecoslovàquia, amb la qual participà en els Mundials de 1934 i 1938.
Pel que fa a clubs, defensà els colors de l'Slavia Praga, on marcà 252 gols en 325 partits (1932-1950). És el segon màxim golejador de la lliga txecoslovaca, només superat per Josef Bican.

## Referències

* ↑ Vlastimil Kopecký Fitxa i estadístiques a la FIFA
* ↑ Vlastimil Kopecký - estadístiques internacionals al lloc web de l'Associació de Futbol de la República Txeca (txec)
* ↑ «Koloušek má první hattrick - Pepi Bican jich zvládl sedmadvacet» (en czech). Slavia Magazin, 04-09-2004. Arxivat de l'original el 2016-06-03. [Consulta: 9 juny 2017].
* ↑ «Perfil». Slavia Praha. Arxivat de l'original el 2012-05-14. [Consulta: 9 abril 2017].
# Vlatko Pavletić

Vlatko Pavletić (Zagreb, 2 de desembre de 1930 – 19 de setembre de 2007) fou un polític croat. El 1955 es llicencià en filosofia en la Universitat de Zagreb, on es doctorà el 1975 i on va donar classes de literatura croata.
Quan Franjo Tuđman assolí el càrrec de president de Croàcia, fou nomenat ministre d'educació, cultura i esports. El 1992 fou elegit vicepresident de l'Acadèmia Croata de les Ciències i les Arts i membre del comitè del Parlament per a cultura i educació, i el 1995 portaveu del Parlament de Croàcia.
Quan el president Franjo Tuđman fou incapacitat per malaltia el 26 de novembre de 1999, fou nomenat president interí de Croàcia fins que el Parlament escollí com a nou portaveu Zlatko Tomčić el 2 de febrer de 2000. El 2004 es retirà de la política.

## Enllaços externs

* Obituari Arxivat 2007-10-13 a Wayback Machine. de Javno
# Warren (Vermont)

Warren és una població dels Estats Units a l'estat de Vermont. Segons el cens del 2000 tenia 1.681 habitants.

## Demografia

Segons el cens del 2000, Warren tenia 1.681 habitants, 742 habitatges, i 437 famílies. La densitat de població era de 16,2 habitants per km².
Dels 742 habitatges en un 28,3% hi vivien nens de menys de 18 anys, en un 50,1% hi vivien parelles casades, en un 5,9% dones solteres, i en un 41,1% no eren unitats familiars. En el 31,3% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,9% tenia menys de 18 anys, un 5,1% entre 18 i 24, un 30,8% entre 25 i 44, un 31,6% de 45 a 60 i un 9,6% 65 anys o més.
L'edat mediana era de 40 anys. Per cada 100 dones de 18 o més anys hi havia 108,7 homes.
La renda mediana per habitatge era de 47.438 $ i la renda mediana per família de 57.206 $. Els homes tenien una renda mediana de 32.054 $ mentre que les dones 25.588 $. La renda per capita de la població era de 30.405 $. Entorn del 5,1% de les famílies i el 8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warren». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Warren». American Fact Finder. Oficina del Cens dels Estats Units, 12-01-2010.
# Vostotxni (Staronijesteblíevskaia)

* Per a altres significats, vegeu «Vostotxni».
Vostotxni - Восточный (rus) - és un khútor del krai de Krasnodar, a Rússia. Es troba al delta del riu Kuban. És a 17 km a l'oest de Poltàvskaia i a 55 al nord-oest de Krasnodar.
Pertany a l'stanitsa de Staronijesteblíevskaia.
# Vostretsovo

Vostretsovo (en rus: Вострецово) és un poble del krai de Primórie, a l'Extrem Orient de Rússia, que en el cens del 2010 tenia 1.347 habitants.

## Referències

* ↑ Законодательное собрание Приморского края. Сборник «Муниципальные образования Приморского края» Arxivat 2014-10-09 a Wayback Machine.
# Westwood (Nova Jersey)

Westwood és una població dels Estats Units a l'estat de Nova Jersey. Segons el cens del 2008 tenia 10.699 habitants.

## Demografia

Segons el cens del 2000, Westwood tenia 10.999 habitants, 4.485 habitatges, i 2.879 famílies. La densitat de població era de 1.830,5 habitants per km².
Dels 4.485 habitatges en un 28,4% hi vivien nens de menys de 18 anys, en un 53,3% hi vivien parelles casades, en un 8% dones solteres, i en un 35,8% no eren unitats familiars. En el 31,1% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,08.
Per edats la població es repartia de la següent manera: un 21,5% tenia menys de 18 anys, un 5,6% entre 18 i 24, un 33,6% entre 25 i 44, un 23,4% de 45 a 60 i un 15,9% 65 anys o més.
L'edat mediana era de 39 anys. Per cada 100 dones de 18 o més anys hi havia 85,1 homes.
La renda mediana per habitatge era de 59.868 $ i la renda mediana per família de 77.105 $. Els homes tenien una renda mediana de 50.800 $ mentre que les dones 42.459 $. La renda per capita de la població era de 32.083 $. Aproximadament l'1,8% de les famílies i el 4,4% de la població estaven per davall del llindar de pobresa.

## Personatges il·lustres

* James Gandolfini (1961 - 2013) actor

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Westwood». American Fact Finder. Oficina del Cens dels Estats Units, 12-01-2010.
# Westwood Studios

Westwood Studios (1985-2003) va ser una empresa desenvolupadora de videojocs, creada el 1985 com a Westwood Associates per Brett Sperry i Louis Castle, i ubicada a Las Vegas, Nevada.
Els primers projectes de l'empresa consistien obtenir feines d'altres empreses com Epyx i Strategic Simulations (SSI), en la conversió de títols de sistemes de 8 bits a 16 bits com Commodore Amiga i Atari ST.

## Videojocs desenvolupats per Westwood

* Battletech: The Crescent Hawk's Inception
* Blade Runner Adaptació d'una pel·lícula a un videojoc.
* Circuit's Edge, una adaptació de la novel·la de George Alec Effinger que s'anomena When Gravity Fails
* Command & Conquer (la saga)
* DragonStrike un simulador de combat aeri en 3D amb dracs.
* Dune II (1992)
* Dune 2000 (1998)
* Emperor: Battle for Dune (2001)
* Earth & Beyond
* Eye of the Beholder (la saga)
* Lands of Lore (la saga)
* The Legend of Kyrandia (la saga)
* Nox
* Pirates: The Legend of Black Kat
* Young Merlin

## Enllaços externs

* Una breu història de Westwood Studios Arxivat 2004-10-22 a Wayback Machine. a MobyGames (anglès)
# Westwood Lakes

Westwood Lakes és una concentració de població designada pel cens dels Estats Units a l'estat de Florida. Segons el cens del 2000 tenia 12.005 habitants.

## Demografia

Segons el cens del 2000, Westwood Lakes tenia 12.005 habitants, 3.477 habitatges, i 2.969 famílies. La densitat de població era de 2.694,9 habitants/km².
Dels 3.477 habitatges en un 33,6% hi vivien nens de menys de 18 anys, en un 65,5% hi vivien parelles casades, en un 15% dones solteres, i en un 14,6% no eren unitats familiars. En el 10,8% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,41 i el nombre mitjà de persones que vivien en cada família era de 3,54.
Per edats la població es repartia de la següent manera: un 21,1% tenia menys de 18 anys, un 7,7% entre 18 i 24, un 28,8% entre 25 i 44, un 25,3% de 45 a 60 i un 17% 65 anys o més.
L'edat mediana era de 39 anys. Per cada 100 dones de 18 o més anys hi havia 89,4 homes.
La renda mediana per habitatge era de 44.602 $ i la renda mediana per família de 46.262 $. Els homes tenien una renda mediana de 27.416 $ mentre que les dones 24.896 $. La renda per capita de la població era de 16.044 $. Entorn del 7,4% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westwood Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Westwood Lakes». American Fact Finder. Oficina del Cens dels Estats Units, 12-01-2010.
# Wolf-Lundmark-Melotte

Wolf-Lundmark Melotte (WLM, DDO 221, UGCA 444) és una galàxia irregular descoberta el 1909 per l'astrònom Max Wolf i que està situada en un extrem del Grup Local. Es pot observar, amb ajuda d'un telescopi, en la direcció de la constel·lació de la Balena; és força allargada, però bastant més petita que la Via Làctia o la galàxia d'Andròmeda. El descobriment que es tractava realment d'una galàxia s'atribueix a Lundmark i Melotte el 1926.

## Referències

* ↑ «The observed properties of dwarf galaxies in and around the Local Group» (en anglès). Astronomical Journal, 1, 05-06-2012, pàg. 4. DOI: 10.1088/0004-6256/144/1/4.
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* ↑ «The morphological catalogue of galaxies equatorial survey». Astronomical Journal, 1993, pàg. 1637–1658. DOI: 10.1086/116543.
* ↑ Robert Kennicutt «The Spitzer Local Volume Legacy (LVL) global optical photometry» (en anglès). Monthly Notices of the Royal Astronomical Society, 1, 01-09-2014, pàg. 881–889. DOI: 10.1093/MNRAS/STU1580.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* 1 2 «Optical positions of bright galaxies. III». Astronomy and Astrophysics, 1975, pàg. 1–19.
* ↑ «Insights into pre-enrichment of star clusters and self-enrichment of dwarf galaxies from their intrinsic metallicity dispersions» (en anglès). Astronomical Journal, 6, 15-11-2012, pàg. 183. DOI: 10.1088/0004-6256/144/6/183.
* ↑ «Wolf Lundmark Melotte |» (en castellà). [Consulta: 29 juny 2019].
* ↑ «APOD: 2017 May 19 - Wolf-Lundmark-Melotte». [Consulta: 29 juny 2019].
* ↑ «The wilds of the Local Group – Astronomy Now» (en anglès). [Consulta: 29 juny 2019].
# Waitsfield

Waitsfield és una població dels Estats Units a l'estat de Vermont. Segons el cens del 2000 tenia 1.659 habitants.

## Demografia

Segons el cens del 2000, Waitsfield tenia 1.659 habitants, 734 habitatges, i 485 famílies. La densitat de població era de 23,8 habitants per km².
Dels 734 habitatges en un 29,4% hi vivien nens de menys de 18 anys, en un 55,2% hi vivien parelles casades, en un 8,2% dones solteres, i en un 33,9% no eren unitats familiars. En el 25,5% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,73.
Per edats la població es repartia de la següent manera: un 21,3% tenia menys de 18 anys, un 6,6% entre 18 i 24, un 32,2% entre 25 i 44, un 27,7% de 45 a 60 i un 12,2% 65 anys o més.
L'edat mediana era de 40 anys. Per cada 100 dones de 18 o més anys hi havia 97,3 homes.
La renda mediana per habitatge era de 45.577 $ i la renda mediana per família de 54.868 $. Els homes tenien una renda mediana de 31.827 $ mentre que les dones 27.260 $. La renda per capita de la població era de 24.209 $. Entorn del 3,9% de les famílies i el 5,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waitsfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Waitsfield». American Fact Finder. Oficina del Cens dels Estats Units, 12-01-2010.
# Wong Kam Po

    En aquest nom xinès, el cognom és Wong.
Wong Kam Po (Sha Tin, 13 de març de 1973) és un ciclista de Hong Kong, que combina tant en el ciclisme en pista com la carretera. Ha guanyat nombroses curses i etapes en proves de l'UCI Àsia Tour.
El 2007 es va proclamar Campió del món de Scratch.

## Palmarès en pista

* 2007
** Campió del món en Scratch
* 2008
** Campió d'Àsia en Madison (amb Kwok Ho Ting)
* 2009
** Campió d'Àsia en Madison (amb Kwok Ho Ting)

### Resultats a la Copa del Món en pista

* 2007-2008
** 1r a Los Angeles, en Scratch
* 2008-2009
** 1r a Copenhaguen, en Scratch

## Palmarès en ruta

* 1995
** 1r a la Volta a Okinawa
* 1997
** 1r a la Volta a les Filipines i vencedor d'una etapa
* 1998
** Medalla d'or als Jocs Asiàtics en ruta
** 1r a la Volta a Okinawa
* 1999
** Campió de Hong Kong en ruta
** Campió de Hong Kong en contrarellotge
** 1r a la Volta a la Mar de la Xina Meridional i vencedor de 3 etapes
** Vencedor d'una etapa al International Cycling Classic
* 2000
** Campió de Hong Kong en ruta
** Campió de Hong Kong en contrarellotge
** 1r a la Volta a Okinawa
** Vencedor d'una etapa al Tour de Langkawi
** Vencedor d'una etapa a la Volta a la Mar de la Xina Meridional
* 2001
** Campió d'Àsia en ruta
** 1r a la Volta a la Mar de la Xina Meridional i vencedor de 3 etapes
** Vencedor d'una etapa al International Cycling Classic
* 2002
** Vencedor de 2 etapes al Tour de Wellington
** Vencedor d'una etapa a la Volta al llac Qinghai
* 2003
** Vencedor d'una etapa al Tour Nord-Isère
** Vencedor de 2 etapes al Tour de Corea
** Vencedor d'una etapa a la Volta al llac Qinghai
** Vencedor d'una etapa a la Volta a la Mar de la Xina Meridional
* 2004
** 1r a la Volta a Okinawa
** 1r a la Volta a Hokkaidō i vencedor d'una etapa
** Vencedor d'una etapa a la Volta a Indonèsia
* 2005
** Vencedor de 5 etapes a la Volta a la Mar de la Xina Meridional
** Vencedor d'una etapa al Tour de Siam
** Vencedor de 3 etapes a la Volta a la Xina
** Vencedor d'una etapa a la Volta a Indonèsia
* 2006
** Medalla d'or als Jocs Asiàtics en ruta
** Vencedor de 2 etapes al Tour de Hong Kong Shanghai
** Vencedor d'una etapa a la Volta al Japó
** Vencedor d'una etapa a la Volta a la Mar de la Xina Meridional
* 2007
** Vencedor d'una etapa a la Jelajah Malaysia
** Vencedor d'una etapa a la Tour de Taiwan
* 2008
** Vencedor de 2 etapes a la Tour de Taiwan
* 2009
** Vencedor d'una etapa a la Volta al Japó
** Vencedor d'una etapa al Tour de Corea
* 2010
** Medalla d'or als Jocs Asiàtics en ruta
** Vencedor d'una etapa al Tour de Kumano
* 2011
** Vencedor d'una etapa al Tour de Hong Kong Shanghai
** Vencedor d'una etapa a la Volta a Indonèsia
* 2012
** Campió d'Àsia en ruta
** Vencedor d'una etapa a la Tour de Taiwan
** Vencedor d'una etapa a la Volta al Japó

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it